Държавен вестник, бр. 8, 2014 г., стр. 119

БРОЙ  8	
Д Ъ Р Ж А В Е Н  В Е С Т Н И К 	
СТР.  119  
в) за покриване на временно извънпланово 
надхвърляне на плащанията над постъплени­
ята, предизвикано от забавяне на доставката 
на стоки над определените срокове; този 
кредит се отпуска по решение на Съвета на 
Банката със срок за погасяване до края на 
календарната година и при по-високи лихви; 
заедно с отпускането на такъв кредит Банката 
съобщава за това на Договарящите се Страни 
съгласно член VІІ от това Споразумение;
г) за операции, свързани с разширяването 
на стокооборота над съгласуваните между 
Договарящите се Страни стокови контингенти, 
за период до края на календарната година;
д) за изравняване на платежния баланс 
във връзка с временни трудности при сто­
кооборота на отделните страни; този кредит 
се отпуска в извънредни случаи по решение 
на Съвета на Банката, като при това срокът 
за погасяване на такъв кредит се определя 
от Съвета на Банката в зависимост от кон­
кретните условия, но не може да надхвърля 
времето до края на следващата година;
е) за съвместно строителство, рекон­
струиране и експлоатация на промишлени 
предприятия и други обекти; този кредит се 
отпуска за сметка на ресурсите, заделяни от 
заинтересованите страни.
За използването на кредити се начисляват 
лихви. Лихвените нива се определят от Съвета 
на Банката диференцирано в зависимост от 
вида и срока на кредита и като се изхожда 
от необходимостта да се стимулира иконо­
мичното използване на паричните средства 
и да се осигури рентабилността на Банката.
По решение на Съвета на Банката разпла­
щателен кредит може да бъде отпускан, без 
да се начислява лихва; предвид спецификата 
на стокооборота на отделните страни без 
начисляване на лихва могат да бъдат отпус­
кани кредити и за сезонни нужди, но така 
че общият размер на безлихвените кредити 
да не надхвърля три процента от годишния 
стокооборот на съответната страна със стра­
ните – членки на Банката.
Член VІІ
При изпълняване на възложените є функции 
по разплащанията и кредитирането Между­
народната банка за икономическо сътрудни­
чество изцяло ще съдейства за спазването от 
Договарящите се Страни на задълженията 
им по взаимните доставки и усилването на 
плановата и платежната дисциплина при 
разплащанията между тях.
Във връзка с това Банката се упълномо­
щава:
а) да ограничава и изцяло да прекратява 
предоставянето на кредитите на банките от 
онези Договарящи се Страни, които нарушават 
платежните си задължения пред Банката или 
пред другите Договарящи се Страни; ограни­
чаването и прекратяването на кредитирането 
се извършва за период, определен от Съвета 
на Банката;
б) да информира въз основа на данните, 
с които разполага, съответните органи, а в 
необходимите случаи – правителствата на 
Договарящите се Страни, за нарушаването 
на задълженията по плащанията за доставе­
ните им стоки, както и на задълженията по 
финансирането и кредитирането на строител­
ството, реконструирането и експлоатацията 
на съвместни промишлени предприятия и 
други обекти.
При извършването на разплащания и креди­
тиране в преводни рубли Банката ще осигури 
отчетност за изпълняването на задължения на 
Договарящите се Страни по плащанията им.
Член VІІІ
Разплащанията при нетърговските опера­
ции, извършвани по вътрешни цени на дребно 
и по тарифи за услуги, ще се извършват по 
отделни сметки в националните валути в бан­
ките на Договарящите се Страни въз основа 
на действащите споразумения за разплащане 
по нетърговски плащания между тези Страни. 
Тези сметки могат да се захранват от сметки 
в преводни рубли с преизчисляване според 
коефициента и курса с надбавки (отстъпки) 
за нетърговски плащания, въведени със спо­
менатите споразумения за разплащане по 
нетърговски плащания. Средствата от смет­
ките за нетърговски плащания могат да се 
прехвърлят към сметките в преводни рубли 
също и с прилагането на споменатия по-горе 
коефициент и курс.
Член ІХ
По решение на Съвета на Международната 
банка за икономическо сътрудничество Банка­
та може да извършва разплащания в преводни 
рубли със страни, които не са участнички 
в това Споразумение. Редът и условията на 
разплащанията в преводни рубли с такива 
страни се определят от Съвета на Банката по 
договореност със заинтересованите страни.
Член Х
Участието на страните в Международната 
банка за икономическо сътрудничество и дей­
ността на Банката не могат да бъдат каквато 
и да било пречка за развитието на преките 
финансови и други делови връзки на Догова­
рящите се Страни както между тях самите, 
така и с други страни.
Член ХІ
Международната банка за икономическо 
сътрудничество се ползва на територията на 
всяка от Договарящите се Страни с право­
способността, която е необходима за осъщест­
вяване на нейните функции и за постигане 
на целите є.